গতকাল রাতেই এলগিন রোড থেকে অরিন্দম ঘোষ দস্তিদার নামে এক যুবককে গ্রেফতার করে ভবানীপুর থানার পুলিস। তার কাছ থেকে উদ্ধার হয় ২২টি জাল প্যানকার্ড। কসবা এলাকায় একটি ছাপাখানা খুলে বসেছিল অরিন্দম। সেখানেই তৈরি হত ভুয়ো প্যানকার্ড। ঝাঁ চকচকে অফিসে নিয়োগ করা হয়েছিল বেশ কয়েকজন কর্মীকে। গাড়ির জন্য লোনের ব্যবস্থা করত এরা। সেখানেই বিছিয়ে ছিল প্রতারণার জাল। বিভিন্ন ব্যাঙ্ক থেকে লোনের ব্যবস্থা করে দেওয়ার নামে বিভিন্ন ভুয়ো অ্যাকাউন্টে মোটা টাকা ফেলা হত।  ভুয়ো প্যান কার্ডের মাধ্যমে কালো টাকাও সাদা করা হয়েছে কি না, তা খতিয়ে দেখছে পুলিস।